open-index/open-wikipedia-markdown huggingface dataset:
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดชัยนาท]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดชัยนาททั้งจังหวัด

## ดูเพิ่ม
* จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

ชัยนาท
หมวดหมู่:การเลือกตั้งในจังหวัดชัยนาท
ยู. วิมัล กุมาร

**ยู. วิมัล กุมาร** () เป็นอดีตนักแบดมินตันชาวอินเดีย โดยชนะการแข่งขันระดับประเทศสองปีติดต่อกันใน ค.ศ. 1988 ถึง 1989 เขายังดำรงตำแหน่งหัวหน้าผู้ฝึกสอนระดับชาติอินเดีย และยังเป็นผู้ร่วมก่อตั้ง ผู้อำนวยการ และหัวหน้าผู้ฝึกสอนของโรงเรียนสอนแบดมินตัน Prakash Padukone เขาได้รับรางวัลโทรณาจารย์ใน ค.ศ. 2019 เขาได้รับเหรียญทองแดงในแบดมินตันที่เอเชียนเกมส์ 1986 ประเภททีมชาย

## อ้างอิง

## แหล่งข้อมูลอื่น
* 

หมวดหมู่:นักแบดมินตันชายชาวอินเดีย
หมวดหมู่:ผู้ชนะเลิศแบดมินตันชาวอินเดีย
หมวดหมู่:นักแบดมินตันในโอลิมปิกฤดุร้อน 1992
หมวดหมู่:นักแบดมินตันโอลิมปิกจากอินเดีย
หมวดหมู่:ชาวมลยาฬัม
หมวดหมู่:นักแรกเก็ตจากรัฐเกรละ
หมวดหมู่:ผู้ได้เหรียญเอเชียนเกมส์ในแบดมินตัน
หมวดหมู่:นักแบดมินตันในเอเชียนเกมส์ 1986
หมวดหมู่:นักแบดมินตันในกีฬาเครือจักรภพ 1990
หมวดหมู่:ผู้ได้เหรียญทองแดงเอเชียนเกมส์จากอินเดีย
หมวดหมู่:ผู้ได้เหรียญในเอเชียนเกมส์ 1986
หมวดหมู่:ผู้ได้รับรางวัลโทรณาจารย์
หมวดหมู่:ผู้เข้าแข่งขันกีฬาเครือจักรภพจากอินเดีย
ดวงอนงค์ อรุณเกษร

**ดวงอนงค์ อรุณเกษร** (เกิดวันที่ 6 กุมภาพันธ์ พ.ศ. 2527) เป็นนักแบดมินตันระดับแนวหน้านานาชาติจากประเทศไทย เธอเข้าแข่งขันในเอเซียนเกมส์ 2006, 2010 และ 2014 ดวงอนงค์เข้าแข่งขันประเภทหญิงคู่กับกุลชลา วรวิจิตรชัยกุล ผลงานที่ดีที่สุดของเธอกับกุลชลาอยู่ใน ค.ศ. 2010 ได้แก่ การชนะเลิศการแข่งขันซูเปอร์ซีรีส์ในเฟรนช์โอเพน 2010

## อ้างอิง

หมวดหมู่:นักแบดมินตันจากกรุงเทพมหานคร
หมวดหมู่:นักแบดมินตันหญิงชาวไทย
หมวดหมู่:นักแบดมินตันในเอเชียนเกมส์ 2006
หมวดหมู่:นักแบดมินตันในเอเชียนเกมส์ 2010
หมวดหมู่:นักแบดมินตันในเอเชียนเกมส์ 2014
หมวดหมู่:ผู้ได้รับเหรียญเงินเอเชียนเกมส์จากไทย
หมวดหมู่:ผู้ได้รับเหรียญเอเชียนเกมส์ในแบดมินตัน
หมวดหมู่:ผู้ได้รับเหรียญในเอเชียนเกมส์ 2010
หมวดหมู่:ผู้เข้าแข่งขันในซีเกมส์ 2001
หมวดหมู่:ผู้เข้าแข่งขันในซีเกมส์ 2003
หมวดหมู่:ผู้เข้าแข่งขันในซีเกมส์ 2005
หมวดหมู่:ผู้เข้าแข่งขันในซีเกมส์ 2007
หมวดหมู่:ผู้เข้าแข่งขันในซีเกมส์ 2009
หมวดหมู่:ผู้เข้าแข่งขันในซีเกมส์ 2011
หมวดหมู่:ผู้เข้าแข่งขันในซีเกมส์ 2015
หมวดหมู่:ผู้ได้รับเหรียญทองซีเกมส์จากไทย
หมวดหมู่:ผู้ได้รับเหรียญเงินซีเกมส์จากไทย
หมวดหมู่:ผู้ได้รับเหรียญทองแดงซีเกมส์จากไทย
หมวดหมู่:ผู้ได้รับเหรียญซีเกมส์ในแบดมินตัน
หมวดหมู่:ผู้ได้รับเหรียญทองกีฬามหาวิทยาลัยโลกจากไทย
หมวดหมู่:ผู้ได้รับเหรียญทองแดงกีฬามหาวิทยาลัยโลกจากไทย
หมวดหมู่:ผู้ได้รับเหรียญกีฬามหาวิทยาลัยโลกฤดูร้อนในแบดมินตัน
หมวดหมู่:ผู้ได้รับเหรียญกีฬามหาวิทยาลัยโลก 2007
มงคล กิมสูนจันทร์

**มงคล กิมสูนจันทร์** (เกิด 27 พฤศจิกายน พ.ศ. 2492) อดีตสมาชิกสภาผู้แทนราษฎรกรุงเทพมหานคร 4 สมัย อดีตที่ปรึกษารองนายกรัฐมนตรี อดีตที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม และอดีตกรรมการบริหารพรรคพลังประชาชน

## ประวัติ
มงคล กิมสูญจันทร์ เกิดเมื่อวันที่ 27 พฤศจิกายน พ.ศ. 2492 สำเร็จการศึกษา วิศวกรรมศาสตรบัณฑิต สาขาวิศวกรรมโยธา จาก คณะวิศวกรรมศาสตร์ จุฬาลงกรณ์มหาวิทยาลัย สมรสกับ สลวยเลิศ กิมสูนจันทร์

## งานการเมือง
นายมงคล กิมสูนจันทร์ ได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชากรไทย ในพื้นที่กรุงเทพมหานครเขต 4 โดยเขาเป็นผู้สมัครจากพรรคประชากรไทยคนเดียวในเขตที่ได้รับเลือกตั้ง ในการเลือกตั้งครั้งถัดมา เขาได้รับเลือกเป็นสมัยที่ 2 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, กันยายน พ.ศ. 2535 และใน พ.ศ. 2538 มงคลลงสมัครสังกัดพรรคประชากรไทยเช่นเดิม แต่ไม่ได้รับเลือก ในการเลือกตั้งปี พ.ศ. 2539 เขาไม่ได้ลงสมัคร

ในเดือนพฤศจิกายน พ.ศ. 2535 มงคลได้รับเลือกจากที่ประชุมพรรคประชากรไทยให้ดำรงตำแหน่งรองเลขาธิการพรรค ต่อมาใน พ.ศ. 2539 เขาได้รับการแต่งตั้งให้ดำรงตำแหน่งที่ปรึกษารัฐมนตรีว่าการกระทรวงวิทยาศาสตร์และสิ่งแวดล้อม (ยิ่งพันธ์ มนะสิการ) มงคลลาออกจากพรรคประชากรไทยในวันที่ 7 กรกฎาคม พ.ศ. 2541 และเข้าร่วมกับพรรคไทยรักไทย เขาได้รับเลือกเป็นสมาชิกสภาผู้แทนราษฎรกรุงเทพมหานครอีก 2 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ พ.ศ. 2548 ภายหลังพรรคไทยรักไทยถูกยุบใน พ.ศ. 2550 เขาได้เข้าร่วมกับพรรคพลังประชาชน และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือก มงคลถูกถูกเพิกถอนสิทธิทางการเมืองเป็นเวลา 5 ปี เนื่องจากดำรงตำแหน่งกรรมการบริหารพรรคพลังประชาชนซึ่งถูกตัดสินยุบพรรค

มงคลลงสมัครรับเลือกตั้งเป็นสมาชิกวุฒิสภากรุงเทพมหานครในการเลือกตั้งสมาชิกวุฒิสภาไทยเป็นการทั่วไป พ.ศ. 2557 แต่ไม่ได้รับเลือก

## เครื่องราชอิสริยาภรณ์

## อ้างอิง

หมวดหมู่:บุคคลจากเขตลาดกระบัง
หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชากรไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อังคารคลุมโปง: เอ็กซ์ตรีม

***อังคารคลุมโปง: เอกซ์ตรีม*** () เป็นซีรีส์โทรทัศน์แนวสยองขวัญประเภทรวมเรื่องของไทย ได้รับแรงบันดาลใจมาจากเรื่องเล่าในรายการอังคารคลุมโปง ผลิตโดยเอไทม์มีเดีย และ Brandthink Cinema และนำแสดงโดยณัฏฐ์ กิจจริต, ชาราฎา อิมราพร และสุทธิรักษ์ ทรัพย์วิจิตร ซีรีส์เปิดตัวบน เน็ตฟลิกซ์ เมื่อวันที่ 20 สิงหาคม พ.ศ. 2567

## เรื่องย่อ

## นักแสดง
* ณัฏฐ์ กิจจริต รับบท เบิร์ด
* ชาราฎา อิมราพร รับบท เจน
* สุทธิรักษ์ ทรัพย์วิจิตร รับบท นัท
* ภาลฎา ฐิตะวชิระ รับบท ดาว
* ภัทรวดี บุญมีทรัพย์
* เฌอปราง อารีย์กุล รับบท อาย
* แพรวา สุธรรมพงษ์ รับบท แอล
* ดวงพร สนธิขันธ์ รับบท แม่อายและแอล
* ลภัสรดา ช่วยเกื้อ รับบท แม่ลินดาและชวิน
* วรฤทธิ์ เฟื่องอารมย์ รับบท พ่อลินดาและชวิน
* ปูน มิตรภักดี รับบท ชวิน
* ปาณิสรา ริกุลสุรกาน รับบท มิลค์
* ชาติศักดิ์ มหาทา รับบท พีท (ก่อนศัลยกรรม)
* ศกุนตลา เทียนไพโรจน์ รับบทรับบท นุช
* ปิยดา อินทวงศ์ รับบท พีท (หลังศัลยกรรม)
* นฤภรกมล ฉายแสง รับบท ลินดา
* ชญานิษฐ์ ชาญสง่าเวช รับบท ออย
* ชลวิทย์ มีทองคำ รับบท หนุ่ม
* น้ำทิพย์ จงรัชตวิบูลย์ รับบท มณฑา
* สุพิชชา สังขจินดา รับบท หนูเล็ก
* คชาภา ตันเจริญ รับบท ดีเจ​มดดำ
* ญารินดา บุนนาค รับบท เปิ้ล
* มาลาริน ฉัตรวัฒนาศิลป์ รับบท แก้ว
* ภูมิพัฒน์ ชาติสุริยเกียรติ
* ศิราณี ญาณกิตติกานต์
* ปรเมศร์ น้อยอ่ำ
* องอาจ เจียมเจริญพรกุล
* อรรถพล เทศทะวงศ์ รับบท แบงค์
* ธีรภัทร์ นักเคน
* วาสนา ชลากร
* นีรนุช ปัทมสูต รับบท คุณยายหนูเล็ก/แม่ของมณฑา
* จารุภัส ปัทมะศิริ
* สุรพล พูนพิริยะ

## การผลิต
ในเดือนกุมภาพันธ์ พ.ศ. 2567 ซีรีส์นี้ได้รับการประกาศบนเน็ตฟลิกซ์ ทีเซอร์ของซีรีส์นี้เปิดตัวเมื่อวันที่ 22 กรกฎาคม พ.ศ. 2567

## หมายเหตุและอ้างอิง

## แหล่งข้อมูลอื่น
* 
* 

หมวดหมู่:ละครโทรทัศน์ไทยในปี พ.ศ. 2567

หมวดหมู่:ผลงานต้นฉบับภาษาไทยของเน็ตฟลิกซ์
หมวดหมู่:ละครโทรทัศน์ของเน็ตฟลิกซ์
หมวดหมู่:ละครโทรทัศน์แนวสยองขวัญไทย
ฟุตบอลชิงแชมป์สโมสรอาเซียน ฤดูกาล 2567–68 รอบแบ่งกลุ่ม

การแข่งขัน **ฟุตบอลชิงแชมป์สโมสรอาเซียน ฤดูกาล 2567–68 รอบแบ่งกลุ่ม** จะจัดขึ้นตั้งแต่เดือนสิงหาคม พ.ศ. 2567 ถึง กุมภาพันธ์ พ.ศ. 2568.

ทั้งหมด 12 ทีมจะเข้าแข่งขันในรอบแบ่งกลุ่มที่จะตัดสินหา 4 ที่ใน รอบแพ้คัดออก ของ ฟุตบอลชิงแชมป์สโมสรอาเซียน ฤดูกาล 2567–68.

## การจับสลาก
ที่การจับสลากเมื่อวันที่ 9 พฤษภาคม พ.ศ. 2567 ใน โฮจีมินห์ซิตี, ประเทศเวียดนาม, สิบสองทีมจะถูกจับสลากอยู่ในสองกลุ่มที่มีหกทีม. ทีมที่มาจากสมาคมเดียวกันจะไม่สามารถจัดอยู่ในกลุ่มเดียวกันได้. รอบแบ่งกลุ่มจะเป็นรูปแบบรอบเดียวแบบพบกันหมด, โดยสองทีมอันดับสูงสุดของแต่ละกลุ่มจะผ่านเข้าสู่รอบรองชนะเลิศ.

ตามกฎหมายของรัฐตรังกานู, ห้ามอนุญาตจัดงานในคืนวันพฤหัสบดี. ส่งผลให้, เตเร็งกานู เอฟซี และ กัวลาลัมเปอร์ซิตี เอฟซี ได้รับการจัดสรรไว้ล่วงหน้าในตำแหน่ง เอ2 และ บี2 ตามลำดับ, จึงไม่มีการแข่งขันใดๆ เกิดขึ้นใน เตเร็งกานู ในคืนวันพฤหัสบดี.

;หมายเหตุ:
 ทีมผู้ที่มีสถานะไม่เป็นที่รู้จัก ณ เวลาของการจับสลาก.

## รูปแบบ
รอบแบ่งกลุ่มจะเป็นรูปแบบรอบเดียวแบบพบกันหมด, โดยสองทีมอันดับสูงสุดของแต่ละกลุ่มจะผ่านเข้าสู่รอบรองชนะเลิศ.

## ตารางการแข่งขัน
ตารางการแข่งขันของรอบแบ่งกลุ่มเป็นไปดังนี้.

## กลุ่ม
### กลุ่ม เอ

----

----

----

----

### กลุ่ม บี

----

----

----

----

## ดูเพิ่ม
*ฟุตบอลชิงแชมป์สโมสรเอเชียใต้ ฤดูกาล 2024

## หมายเหตุ

## อ้างอิง

## แหล่งข้อมูลอื่น
*เว็บไซต์อย่างเป็นทางการ

หมวดหมู่:ฟุตบอลชิงแชมป์สโมสรอาเซียน
ฟุตบอลชิงแชมป์สโมสรอาเซียน
หมวดหมู่:ฟุตบอลเอเชียในปี พ.ศ. 2568
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรกรุงเทพมหานคร]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 13 เขตเลือกตั้ง มีสมาชิกสภาผู้แทนราษฎรได้ 37 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 8 และ 13 จะมีสมาชิกสภาผู้แทนราษฎรได้ 2 คน)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยเขตดุสิต, เขตบางซื่อ และเขตราชเทวี

### เขตเลือกตั้งที่ 2
เขตการเลือกตั้งที่ 2 ประกอบด้วยเขตพระนคร, เขตป้อมปราบศัตรูพ่าย, เขตปทุมวัน, เขตบางรัก และเขตสัมพันธวงศ์

### เขตเลือกตั้งที่ 3
เขตการเลือกตั้งที่ 3 ประกอบด้วยเขตพญาไท, เขตจตุจักร และเขตลาดพร้าว

### เขตเลือกตั้งที่ 4
เขตการเลือกตั้งที่ 4 ประกอบด้วยเขตพระโขนง, เขตประเวศ และเขตสวนหลวง

### เขตเลือกตั้งที่ 5
เขตการเลือกตั้งที่ 5 ประกอบด้วยเขตห้วยขวาง, เขตคลองเตย (ยกเว้นแขวงคลองเตย) และเขตดินแดง

### เขตเลือกตั้งที่ 6
เขตการเลือกตั้งที่ 6 ประกอบด้วยเขตยานนาวา, เขตสาธร, เขตบางคอแหลม และเขตคลองเตย (เฉพาะแขวงคลองเตย)

### เขตเลือกตั้งที่ 7
เขตการเลือกตั้งที่ 7 ประกอบด้วยเขตบางกะปิ และเขตบึงกุ่ม

### เขตเลือกตั้งที่ 8
เขตการเลือกตั้งที่ 8 ประกอบด้วยเขตธนบุรี และเขตคลองสาน

### เขตเลือกตั้งที่ 9
เขตการเลือกตั้งที่ 9 ประกอบด้วยเขตบางขุนเทียน, เขตราษฎร์บูรณะ และเขตจอมทอง

### เขตเลือกตั้งที่ 10
เขตการเลือกตั้งที่ 10 ประกอบด้วยเขตบางกอกน้อย, เขตตลิ่งชัน และเขตบางพลัด

 

### เขตเลือกตั้งที่ 11
เขตการเลือกตั้งที่ 11 ประกอบด้วยเขตภาษีเจริญ, เขตบางกอกใหญ่ และเขตหนองแขม

### เขตเลือกตั้งที่ 12
เขตการเลือกตั้งที่ 12 ประกอบด้วยเขตบางเขน และเขตดอนเมือง

 

### เขตเลือกตั้งที่ 13
เขตการเลือกตั้งที่ 13 ประกอบด้วยเขตมีนบุรี, เขตหนองจอก และเขตลาดกระบัง

## ดูเพิ่ม
* กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

กรุงเทพมหานคร
เลือกตั้ง
หมวดหมู่:การเลือกตั้งในกรุงเทพมหานคร
โพแทสเซียมไดไซยาโนออเรต

**โพแทสเซียมไดไซยาโนออเรต** () หรือ**โพแทสเซียมโกลด์ไซยาไนด์** () หรือ**เกลือทอง** เป็นสารประกอบอนินทรีย์ที่มีสูตรโมเลกุล K[Au(CN)2] เป็นของแข็งไม่มีสีถึงสีขาวที่ละลายน้ำได้ และละลายได้เล็กน้อยในแอลกอฮอล์ เกลือมักไม่ถูกแยกออกมา แต่สารละลายของไอออนไดไซยาโนออเรต ([Au(CN)2]−) ถูกสร้างขึ้นในปริมาณมากในการสกัดทองคำจากแร่

## การผลิต
ในการขุดทองคำจากแหล่งที่มีสิ่งเจือปน ทองคำจะถูกคัดเลือกสกัดด้วยการละลายในสารละลายไซยาไนด์ในน้ำ ซึ่งได้จากการละลายโซเดียมไซยาไนด์ โพแทสเซียมไซยาไนด์ และ/หรือแคลเซียมไซยาไนด์ ปฏิกิริยาการละลายทองคำซึ่งเรียกว่า "สมการเอลส์เนอร์ (Elsner equation)" คือ:
:4&nbsp;Au + 8&nbsp;KCN + O2  +  2&nbsp;H2O → 4&nbsp;K[Au(CN)2] + 4&nbsp;KOH
ในกระบวนการนี้ ออกซิเจนจะเป็นตัวออกซิไดซ์

ออกซิเจนสามารถผลิตได้จากปฏิกิริยาของเกลือโกลด์(I) กับโพแทสเซียมไซยาไนด์ที่มากเกินพอ
:AuCl + 2&nbsp;KCN  → K[Au(CN)2]  +  KCl

## โครงสร้าง
[thumb|left|แอนไอออน[ไดไซยาโนออเรตมีโครงสร้างรูปแท่ง|220px]]
โพแทสเซียมไดไซยาโนออเรตเป็นเกลือ แอนไอออนไดไซยาโนออเรตมีโครงสร้างเป็นเชิงเส้นตามการศึกษาโครงสร้างผลึกด้วยรังสีเอกซ์ โดยการใช้เทคนิคอินฟราเรดสเปกโตรสโคปี พบว่าแอนไอออนไดไซยาโนออเรตมีโครงสร้างที่คล้ายกันมากกับโซเดียมไดไซยาโนออเรต (NaAu(CN)2)

## การใช้งาน
ไดไซยาโนออเรตเป็นสารที่สามารถละลายได้ซึ่งถูกใช้เป็นหลักในการสกัดทองคำโดยการเติมไซยาไนด์ (gold cyanidation) ซึ่งเป็นกระบวนทางโลหวิทยาการละลายในการสกัดทองคำจากแร่ที่มีสิ่งเจือปน ในกระบวนการเชิงพาณิชย์ โซเดียมไซยาไนด์ถูกใช้กันอย่างแพร่หลายมากกว่าเกลือโพแทสเซียม

นอกเหนือจากการใช้งานหลักเป็นสารมัธยันต์ในการสกัดทองคำแล้ว โพแทสเซียมไดไซยาโนออเรตยังมักใช้ในการชุบทองอีกด้วย

## สารประกอบที่เกี่ยวข้อง
สารประกอบที่มีโกลด์(III) ไซยาไนด์ ที่เป็นที่รู้จักอีกชนิดหนึ่งคือ โพแทสเซียมเตตระไซยาโนออเรต(III), K[Au(CN)4] การใช้สารประกอบนี้ไม่ค่อยพบเห็นบ่อยนัก

ไอออนโพแทสเซียมสามารถถูกแทนที่ด้วยแคตไอออนควอเตอร์นารีแอมโมเนียมได้เช่น ในเตตระบิวทิลแอมโมเนียมไดไซยาโนออเรต

## ความปลอดภัย
การรับประทานโพแทสเซียมไดไซยาโนออเรต หรือเกลือทอง ปริมาณ 2 กรัม อาจทำให้เสียชีวิตเฉียบพลัน โดยเป็นพิษจากทองที่ขัดขวางเอนไซม์โรดาเนส (rhodanese) ซึ่งร่างกายใช้ขจัดพิษจากไซยาไนด์

## อ้างอิง

## แหล่งข้อมูลอื่น
* 

หมวดหมู่:ไซยาไนด์
หมวดหมู่:สารประกอบโพแทสเซียม
หมวดหมู่:ไซยาโนเมทัลเลต
หมวดหมู่:สารประกอบทองคำ
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดปทุมธานี]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดปทุมธานีทั้งจังหวัด

## ดูเพิ่ม
* จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

ปทุมธานี
หมวดหมู่:การเลือกตั้งในจังหวัดปทุมธานี
สถานีกลาง

**สถานีกลาง** (; ; , ) เริ่มมีขึ้นในช่วงครึ่งหลังของคริสต์ศตวรรษที่ 19 โดยสถานีรถไฟที่เดิมสร้างขึ้นบริเวณขอบของใจกลางเมือง ได้ถูกโอบล้อมด้วยการขยายตัวของเมืองและกลายมาเป็นส่วนหนึ่งของใจกลางเมืองไปโดยปริยาย  ด้วยเหตุนี้ "สถานีกลาง" จึงมักเป็นส่วนหนึ่งของชื่อที่ถูกต้องของสถานีรถไฟที่เป็นศูนย์กลางหรือศูนย์กลางรถไฟหลักของเมือง แต่ก็ไม่ใช่เสมอไป

สำหรับในประเทศไทยนั้น มีสถานีกลางคือสถานีกลางกรุงเทพอภิวัฒน์ [ก่อนหน้านี้สถานีกลางคือสถานีกรุงเทพ (หัวลำโพง)

## การพัฒนา
### การเกิดขึ้นและการเจริญเติบโต
สถานีกลางเกิดขึ้นในช่วงครึ่งหลังของคริสต์ศตวรรษที่ 19 ในช่วงที่เรียกกันว่า "ยุครถไฟ" ในช่วงแรก สถานีรถไฟถูกสร้างขึ้นที่บริเวณขอบของใจกลางเมือง แต่ในเวลาต่อมา เมื่อเมืองขยายตัว สถานีรถไฟก็กลายมาเป็นส่วนหนึ่งของใจกลางเมืองไปโดยปริยาย

ตัวอย่างเช่น สถานีรถไฟกลางแห่งแรกในเยอรมนีคือ สถานีกลางฮันโนเฟอร์ซึ่งสร้างขึ้นใน พ.ศ. 2422 อันเป็นแบบอย่างให้กับนครใหญ่อื่น ๆ ในเยอรมนี แฟรงก์เฟิร์ตสร้างสถานีกลางตามมาใน พ.ศ. 2431 และโคโลญก็สร้างสถานีกลางในช่วง พ.ศ. 2433 สถาปัตยกรรมสถานีรถไฟกลางแบบคลาสสิกของเยอรมนี "บรรลุถึงจุดสูงสุด" ด้วยการสร้างสถานีกลางฮัมบวร์คอันเป็นที่เสร็จสิ้นใน พ.ศ. 2449 และสถานีกลางไลพ์ซิชอันเป็นที่เสร็จสิ้นในปี พ.ศ. 2458

ในยุโรป ที่หน่วยงานต่าง ๆ มักจะมีอำนาจควบคุมการพัฒนาระบบรางรถไฟมากกว่าในอังกฤษ นี่ทำให้การวางผังเมืองมักจะพุ่งความสนใจไปที่สถานีกลาง "อันที่จริง ในนครใหญ่ ๆ ในยุโรปภาคพื้นทวีปโดยส่วนใหญ่ มีการจงใจออกแบบให้สถานีเป็นรูปสี่เหลี่ยมจัตุรัสเพื่อให้ด้านหน้าดูโดดเด่น" ในคริสต์ทศวรรษ 1880 "ความเป็นผู้นำระดับโลกในการออกแบบสถานีขนาดใหญ่ตกไปอยู่ในมือของเยอรมนี ซึ่งเงินทุนของรัฐช่วยให้สามารถสร้างสถานีกลางได้อย่างโอ่โถง"  ในทางกลับกัน ความที่อังกฤษเน้นไปที่ผู้ประกอบการ ทำให้สิทธิ์กระจัดกระจายออกไป ทำให้การก่อสร้างสถานีใหญ่ ๆ เป็นไปอย่างทุลักทุเล

เมื่อเวลาผ่านไป การขยายตัวของเมืองทำให้สถานีต่าง ๆ เหล่านี้ก็อยู่ในใจกลางเมืองไปด้วย ทำให้สถานีเหล่านี้ล้อมจากตัวเมือง ทำให้สถานีเหล่านี้มักอยู่ห่างไกลจากสนามบินหรือศูนย์กลางการขนส่งอื่น ๆ เช่น สถานีรถประจำทาง ส่งผลให้ขาดความสอดคล้องและการเชื่อมต่อระหว่างรูปแบบการขนส่งต่าง ๆ

## อ้างอิง

## แหล่งข้อมูลอื่น

หมวดหมู่:สถานีรถไฟแบ่งตามประเภท
ศุภปกรณ์ กิตยาธิคุณ

**ศุภปกรณ์ กิตยาธิคุณ** (เกิด 5 มิถุนายน พ.ศ. 2524)  เป็นนักการเมืองชาวไทย อดีตสมาชิกสภาผู้แทนราษฎรจังหวัดพิษณุโลก สังกัดพรรคประชาชน

## ประวัติ
ศุภปกรณ์ เป็นบุตรชายของ ประสงค์ สระคู อดีตรองนายก อบจ.พิษณุโลก และประธานสภา อบจ.พิษณุโลก จบการศึกษาระดับประถมศึกษาที่โรงเรียนอนุบาลพิษณุโลก มัธยมศึกษา โรงเรียนพิษณุโลกพิทยาคม ปริญญาตรีสาขานิเทศศาสตร์ มหาวิทยาลัยราชภัฏพิบูลสงคราม ปริญญาตรีสาขานิติศาสตร์ มหาวิทยาลัยรามคำแหง

## การทำงาน
ในการเลือกตั้งทั่วไปของจังหวัดพิษณุโลกในปี พ.ศ. 2566 ศุภปกรณ์ลงสมัครเขตเลือกตั้งที่ 5 ในนามพรรคก้าวไกล และได้รับการเลือกตั้ง ต่อมาเมื่อพรรคก้าวไกลถูกยุบเขาได้ย้ายไปสังกัดพรรคประชาชน

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนพิษณุโลกพิทยาคม 
หมวดหมู่:บุคคลจากมหาวิทยาลัยราชภัฏพิบูลสงคราม 
หมวดหมู่:บุคคลจากคณะนิติศาสตร์ มหาวิทยาลัยรามคำแหง
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดปทุมธานี]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดปทุมธานีทั้งจังหวัด

## ดูเพิ่ม
* จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

ปทุมธานี
หมวดหมู่:การเลือกตั้งในจังหวัดปทุมธานี
สถานีรถไฟลาซียอตา

**สถานีรถไฟลา ซิโอตา** (Gare de La Ciotat) เป็นสถานีรถไฟที่ให้บริการเมืองลาซิโอตา (La Ciotat) ในจังหวัดบุช-ดูว์-โรน (Bouches-du-Rhône) ทางตะวันออกเฉียงใต้ของประเทศฝรั่งเศส ตั้งอยู่บนเส้นทางรถไฟสายมาร์แซย์-เวนติมิเลีย (Marseille–Ventimiglia railway) และให้บริการโดยรถไฟที่เดินทางระหว่างมาร์แซย์, ตูลอน และแยร์  สถานีนี้เป็นที่รู้จักจากภาพยนตร์ในปี ค.ศ. 1895 เรื่อง *[[การมาถึงของรถไฟที่ลาซิโอตา]]* ที่กำกับและผลิตโดยโอกุสต์และหลุยส์ ลูมิแยร์ (Auguste and Louis Lumière)

## อ้างอิง

หมวดหมู่:สถานีรถไฟในจังหวัดบุช-ดูว์-โรน
ปรัชญาบริติช

**ปรัชญาบริติช** () หมายถึงวิธีทางปรัชญาของชาวบริติช "ปรัชญาบริติชมีลักษณะเฉพาะดังนี้: สามัญสำนึก ไม่ชอบความซับซ้อน ให้ความสนใจกับสิ่งที่เป็นรูปธรรมมากกว่าสิ่งที่เป็นนามธรรม และมีความซื่อตรงต่อวิธีวิทยาที่มีสภาวะกลืนไม่เข้าคายไม่ออก ประกอบกับมีบทกวีแทรกอยู่บ้างเป็นครั้งคราว"

## ดูเพิ่ม

* รายนามนักปรัชญาชาวบริติช
* สมาคมปรัชญาบริติช
* สมาคมปรัชญาแห่งอังกฤษ

## อ้างอิง


ปรัชญา
หมวดหมู่:วัฒนธรรมสหราชอาณาจักร
หมวดหมู่:วรรณกรรมบริติช
ไชนาแอร์ไลน์ เที่ยวบินที่ 642

**ไชนาแอร์ไลน์ เที่ยวบินที่ 642** เป็นเที่ยวบินที่ประสบอุบัติเหตุตกที่ท่าอากาศยานนานาชาติฮ่องกง เมื่อวันที่ 22 สิงหาคม ค.ศ. 1999 เที่ยวบินนี้มีเส้นทางบินจากกรุงเทพฯ (ท่าอากาศยานกรุงเทพ หรือท่าอากาศยานดอนเมือง) มุ่งหน้าไปยังกรุงไทเป โดยมีการแวะพักที่ฮ่องกง

เครื่องบินลำนี้คือเครื่องบินแมคดอนเนลล์ ดักลาส เอ็มดี-11 เลขทะเบียน B–150 ขณะลงจอดในสภาพอากาศเลวร้ายจากพายุไต้ฝุ่น เครื่องบินลงจอดกระแทกพื้นอย่างแรง จนทำให้เครื่องพลิกคว่ำและเกิดเพลิงไหม้ จากผู้โดยสารและลูกเรือบนเครื่องทั้งหมด 315 คน มีผู้รอดชีวิตถึง 312 คนและมีผู้เสียชีวิต 3 คน เป็นอุบัติเหตุเครื่องบินตกครั้งแรกที่เกิดขึ้นที่ท่าอากาศยานนานาชาติฮ่องกงแห่งใหม่ หลังจากเปิดให้บริการเมื่อเดือนกรกฎาคม ค.ศ. 1998

เที่ยวบินที่ 642 เป็นหนึ่งในสองลำของ เอ็มดี-11 ที่ประสบอุบัติเหตุตก ส่วนอีกลำคือสวิสแอร์ เที่ยวบินที่ 111 ซึ่งเกิดอุบัติเหตุในปี 1998 โดยมีผู้เสียชีวิต 229 ราย

## อ้างอิง

หมวดหมู่:อุบัติเหตุทางการบินในปี พ.ศ. 2542
หมวดหมู่:อุบัติเหตุที่เกิดขึ้นกับไชนาแอร์ไลน์
หมวดหมู่:ท่าอากาศยานนานาชาติฮ่องกง
สภานักเรียนฉบับรั่ว!

เป็นซีรีส์มังงะแบบการ์ตูนสี่ช่องของญี่ปุ่นที่เขียนและวาดภาพโดยมูจิมาโระ เรื่องนี้ได้รับการตีพิมพ์เป็นตอนในนิตยสารมังงะแนว''โชเน็ง''*[[โชเน็นแม็กกาซีน|โชเน็นแม็กกาซีนรายสัปดาห์]]*ของสำนักพิมพ์โคดันชะ ตั้งแต่เดือนเมษายน พ.ศ. 2565 ได้รับการแปลและตีพิมพ์เป็นภาษาไทยโดยสำนักพิมพ์ฟีนิกซ์ มีการประกาศสร้างเป็นซีรีส์อนิเมะทางโทรทัศน์โดยสตูดิโอปัสซีโอเนแล้ว

## สื่อ
### มังงะ
*สภานักเรียนฉบับรั่ว!*เขียนและวาดภาพโดยมูจิมาโระ เริ่มตีพิมพ์ในนิตยสารมังงะแนว''โชเน็ง'' ''โชเน็น แม็กกาซีน รายสัปดาห์''ของโคดันชะ เมื่อวันที่ 27 เมษายน พ.ศ. 2565 โคดันชะได้รวบรวมตอนต่าง ๆ ตีพิมพ์เป็นรูปเล่ม (*[[ทังโกบง]]*) โดยเล่มแรกวางจำหน่ายเมื่อวันที่ 16 กันยายน พ.ศ. 2565 ณ วันที่ 17 มีนาคม พ.ศ. 2569 ได้มีการจำหน่ายไปแล้วจำนวน 12 เล่ม สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยในวันที่ 19 สิงหาคม พ.ศ. 2567

วิดีโอสำหรับโปรโมตเล่มที่ 7 ซึ่งแอนิเมชั่นสร้างโดยสตูดิโอปัสซีโอเน ได้รับการอัปโหลดไปยังบัญชี X อย่างเป็นทางการของเรื่องนี้เมื่อวันที่ 10 กรกฎาคม พ.ศ. 2567

#### จำนวนเล่ม

### อนิเมะ
ในเดือนเมษายน พ.ศ. 2568 มีการประกาศว่ามังงะเรื่องนี้จะได้รับการดัดแปลงเป็นซีรีส์อนิเมะทางโทรทัศน์ที่ผลิตโดยอะนิเพล็กซ์ ซีรีส์เรื่องนี้สร้างแอนิเมชันโดยสตูดิโอปัสซีโอเน และกำกับโดยนาโอยูกิ ทัตสึวะ เขียนบทโดยมาซาฮิโระ โยโกทานิ และออกแบบตัวละครโดยเรียว อิมามูระ

## ผลตอบรับ
ซีรีส์นี้เป็นผู้ชนะผลโหวตในรางวัลมังงะถัดไปครั้งที่ 9 ในประเภทมังงะตีพิมพ์ ประจำปี พ.ศ. 2566

## ดูเพิ่ม
* *[[โย กา โยรุ นารา!]]* มังงะอีกเรื่องจากผู้เขียนคนเดียวกัน

## อ้างอิง

## อ่านเพิ่ม
* 
* 

## แหล่งข้อมูลอื่น
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ซีรีส์อนิเมะที่สร้างจากมังงะ
หมวดหมู่:อะนิเพล็กซ์
หมวดหมู่:มังงะของสำนักพิมพ์โคดันชะ
หมวดหมู่:ปัสซีโอเน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวโชเน็ง
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนสี่ช่อง
หมวดหมู่:ฟีนิกซ์ (สำนักพิมพ์)
อาเมสตริส

**อาเมสตริส** (, *Amēstris*, อาจเป็นรูปเดียวกันกับ Άμαστρις, *Amāstris* จากภาษาเปอร์เซียเก่า *Amāstrī-*, "สตรีแกร่ง") เป็นราชินีอะคีเมนิดผู้เป็นพระมเหสีในจักรพรรดิเซิร์กซีสที่ 1 และพระราชมารดาในจักรพรรดิอาร์ตาเซิร์กซีสที่ 1
 
นักประวัติศาสตร์กรีกโบราณมองพระนางในแง่ลบ

## พระราชประวัติ
อาเมสตริสเป็นพระธิดาในโอตาเนส หนึ่งในขุนนางทั้ง 7 ที่มีชื่อเสียงจากการสังหารมากุสผู้กุมขังจักรพรรดิบาร์ดิยาเมื่อ 522 ปีก่อน ค.ศ. หลังจากนั้น จักรพรรดิดาไรอัสที่ 1 มหาราชแห่งเปอร์เซียขึ้นครองราชย์ เฮโรโดตุสรายงานว่า โอตาเนสได้รับเกียรติด้วยการอธิเษกสมรส โดยดาไรอัสที่ 1 อภิเษกสมรสกับ Phaedymia พระธิดาในโอตาเนส ส่วนเขาสมรสกับพระขนิษฐาของดาไรอัสที่ให้กำเนิดอาเมสตริส

เมื่อดาไรอัสสวรรคตตอน 486 ปีก่อน ค.ศ. อาเมสตริสสมรสกับมกุฎราชกุมารเซิร์กซีส เฮโรโดตุสกล่าวถึงพระนางว่ามีความโหดร้ายเด็ดขาด

ต้นตอของเรื่องนี้ยังไม่เป็นที่กระจ่าง เนื่องจากบันทึกและรายงานเท่าที่มีอยู่ระบุว่าศาสนาโซโรอัสเตอร์ไม่อนุญาตให้มีการบูชายัญมนุษย์ และเนื่องจากข้อมูลส่วนใหญ่ในเวลานั้นมาจากข้อมูลกรีก ด้วยความศัตรูกับเปอร์เซีย ทำให้เป็นไปได้ว่าข้อมูลทั้งหมดอาจไม่ถูกต้องเสมอไป

อาเมสตริสทรงมีชีวิตนานกว่าเซิร์กซีส และยังคงทำกิจการของราชวงศ์ในรัชสมัยอันยาวนานของจักรพรดริอาร์ตาเซิร์กซีสที่ 1 พระราชโอรส พระนางสวรรคตเมื่อต้น 424 ปีก่อน ค.ศ. ด้วยพระชนมพรรษาเกือบ 90 พรรษา ส่วนอาร์ตาเซิร์กซีสค่อยสวรรคตตามไป

## พระราชพงศาวลี

## อ้างอิง

## ข้อมูล
* Amestris  by Jona Lendering

หมวดหมู่:บุคคลที่เกิดในศตวรรษที่ 6 ก่อนคริสตกาล
หมวดหมู่:บุคคลที่เสียชีวิตในศตวรรษที่ 5 ก่อนคริสตกาล
หมวดหมู่:ราชินีแห่งจักรวรรดิอะคีเมนิด
ถัง ยฺเวียนถิง

**ถัง ยฺเวียนถิง** (; เกิดวันที่ 2 สิงหาคม ค.ศ. 1994) เป็นนักแบดมินตันชาวจีนที่เชี่ยวชาญในประเภทคู่ เธปเป็นผู้ชนะเลิศในประเภทหญิงคู่ในการแข่งขันชิงแชมป์เอเชียและได้เหรียญทองในกีฬาภูมิภาคเอเชียตะวันออก ถังอยู่ในทีมชาติจีนที่ชนะซูดีร์มันคัพ อูเบอร์คัพ การแข่งขันชิงแชมป์ทีมเอเชีย และกีฬาภูมิภาคเอเชียตะวันออก เธอเข้าแข่งขันในโอลิมปิกที่ริโอ 2016 ประเภทหญิงคู่กับอฺวี๋ หยาง แต่แพ้ต่อคู่เกาหลีในการแข่งขันชิงเหรียญทองแดง เธอเกษียณตนเองจากการแข่งขันระดับนานาชาติตอนอายุ 22 แีในเดือนกันยายน ค.ศ. 2016

หลังจากนั้นถัง ยฺเวียนถิงย้ายไปออสเตรเลียเพื่อศึกษาต่อปริญญาโทด้านการศึกษาที่มหาวิทยาลัยซิดนีย์ และจากนั้นจึงเข้าร่วมการแข่งขันแบดมินตันระดับประเทศ

## อ้างอิง

## แหล่งข้อมูลอื่น
* 
* 

หมวดหมู่:บุคคลจากหนานหนิง
หมวดหมู่:นักแบดมินตันจากมณฑลกวางซี
หมวดหมู่:นักแบดมินตันหญิงชาวจีน
หมวดหมู่:นักแบดมินตันในโอลิมปิกฤดุร้อน 2016
หมวดหมู่:นักแบดมินตันโอลิมปิกจากจีน
หมวดหมู่:นักกีฬาชาวจีนที่อาศัยอยู่ในออสเตรเลีย
หมวดหมู่:นักแบดมินตันหญิงชาวออสเตรเลีย
ยูอาร์ คริสเตียโน

**ยูอาร์ คริสเตียโน** เป็นช่องยูทูบอย่างเป็นทางการของคริสเตียโน โรนัลโด นักฟุตบอลชื่อดัง

## ประวัติและสถิติ
ช่องนี้ถูกสร้างขึ้นเมื่อวันที่ 8 กรกฎาคม 2024 อย่างไรก็ตาม ช่องนี้ถูกเก็บเป็นความลับมาโดยตลอด จนกระทั่งคริสเตียโนประกาศเปิดตัวอย่างเป็นทางการผ่านโซเชียลมีเดียเมื่อวันที่ 21 สิงหาคม 2024 ก่อนที่จะมีการประกาศเปิดตัวช่องยูทูบ คริสเตียโนได้เผยแพร่คลิปวิดีโอ 10 คลิป ซึ่งรวมถึงคลิปที่เขาได้แสดงปฏิกิริยาต่อหุ่นขี้ผึ้งเหมือนจริงของตัวเอง ที่มาดามทุสโซ, แข่งยิงลูกฟรีคิกกับลูกชายของเขา และเคล็ดลับในการเอาชนะอุปสรรค

ช่องยูทูบของคริสเตียโนมีผู้ติดตามถึง 1 ล้านคน ภายในเวลาเพียง 90 นาทีหลังจากเผยแพร่คลิปวิดีโอแรก ผู้ติดตาม 5 ล้านคนภายในเวลา 4 ชั่วโมง ภายในเวลาเพียง 12 ชั่วโมงมียอดผู้ติดตามทะลุ 10 ล้านคน ทำลายสถิติเป็นช่องยูทูบที่มีผู้ติดตามเร็วที่สุด

ช่องนี้ยังกลายเป็นช่องที่มีผู้ติดตามมากที่สุดในประเทศโปรตุเกสแซงหน้าช่องนิคจูเนียร์ของโปรตุเกสไปได้ และเป็นช่องที่มีผู้ติดตามเพิ่มขึ้นมากที่สุดภายใน 1 ชั่วโมง

## ดูเพิ่ม
* คริสเตียโน โรนัลโด

## อ้างอิง

หมวดหมู่:คริสเตียโน โรนัลโด
หมวดหมู่:ช่องยูทูบ
หมวดหมู่:ยูทูบเบอร์ชาวโปรตุเกส
พระครูโสภณถิรคุณ (สุนทร จนฺทเถโร)

**พระครูโสภณถิรคุณ** หรือ **หลวงพ่อสุนทร** ฉายา **จนฺทเถโร** เป็นพระเกจิอาจารย์ เจ้าอาวาสวัดหนองสะเดา อ.หนองแค

ท่านเป็นพระที่รักสันโดษ พูดน้อย ไม่สะสมทรัพย์สมบัติ ปัจจัยที่ได้รับท่านจะนำไปทำนุบำรุงพระศาสนาและการอนุเคราะห์การศึกษาของพระภิกษุในวัดของท่านและวัดละแวกใกล้เคียง ตลอดจนค่าใช้จ่ายภายในวัดและต่างวัด

## ประวัติ
พระครูโสภณถิรคุณ มีนามเดิมว่า **สุนทร วัฒนาสาคร** เกิดเมื่อวันจันทร์ที่ 2 มีนาคม พ.ศ. 2476 เป็นบุตรคนที่สามของนายคง วัฒนาสาคร และนางริม คงควร ได้ศึกษาจบชั้นประถมศึกษาปีที่ 4 

เมื่ออายุ 13 ปีได้บรรพชาเป็นสามเณร ณ วัดหนองหัวนอก จ.นครนายก จากนั้นได้จาริกไปศึกษาวิปัสสนาธุระและไสยศาสตร์ที่ประเทศกัมพูชา จากนั้นจึงกลับมาศึกษาปริยัติธรรมที่วัดหนองหัวนอกจนจบนักธรรมชั้นเอก แล้วจึงย้ายมาจำพรรษาที่วัดหนองสะเดา จ.สระบุรี ได้อุปสมบทเป็นพระภิกษุเมื่อวันที่  2 มีนาคม พ.ศ. 2508 ขณะอายุ 31 ปี โดยมีพระครูสรกิจพิจารณ์ (ผัน) เป็นพระอุปัชฌาย์ มีฉายาว่า **จนฺทเถโร**

ต่อมาพระครูสุวรรณ เขมโก เจ้าอาวาสวัดหนองสะเดา ลาสิกขา ท่านจึงดำรงตำแหน่งเจ้าอาวาสตั้งแต่ปี พ.ศ. 2515 ท่านได้สร้างเสนาสนะและอุโบสถ ซื้อที่ดินให้โรงเรียน

## สมณศักดิ์
* ดำรงตำแหน่งฐานานุกรมที่ *พระปลัด*
* 5 ธันวาคม พ.ศ. 2531 เป็นพระครูสัญญาบัตรที่ *พระครูโสภณถิรคุณ*

## อ้างอิง

หมวดหมู่:เกจิอาจารย์
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:ภิกษุจากจังหวัดสระบุรี
หมวดหมู่:ชาวไทยเชื้อสายเขมร
สโมสรฟุตบอลกงอานฮานอย

**สโมสรฟุตบอลกงอาน ฮานอย** (เวียดนาม: Câu lạc bộ bóng đá Công an Hà Nội) หรือเรียกสั้นๆ ว่า **กงอาน ฮานอย เอฟซี** เป็นสโมสรฟุตบอลอาชีพของเวียดนามที่มีฐานอยู่ในฮานอย ทีมนี้แข่งขันใน วี.ลีก ดิวิชัน 1 ซึ่งเป็นดิวิชั่นสูงสุดของฟุตบอลเวียดนาม สโมสรก่อนหน้าคือ **กงอาน เญินเซิน** (เวียดนาม: Câu lạc bộ bóng đá Công An Nhân Dân) ซึ่งเปลี่ยนชื่อหลังจากเลื่อนชั้นเป็น วี.ลีก ดิวิชัน 1 ตั้งแต่ฤดูกาล 2023**'

ก่อนที่ [[อาเลชังดรี ปอลกิง]] จะเข้ามาเป็นหัวหน้าผู้ฝึกสอนของสโมสร ผู้ที่ดำรงตำแหน่งนี้ก็คือ [[เกียรติศักดิ์ เสนาเมือง]]

== เกียรติประวัติ ==
=== การแข่งขันในประเทศ ===
==== **ลีก** ====

* **วี.ลีก ดิวิชัน 1**

** ชนะเลิศ (2):** 1984, 2023

* **วี.ลีก ดิวิชัน 2**
** ชนะเลิศ (1):** 2022

==== **คัพ** ====
***เวียดนามคัพ**
:  **ชนะเลิศ (1)**: 2024–25

=== การแข่งขันระหว่างประเทศ ===
* **ฟุตบอลชิงแชมป์สโมสรอาเซียน **
 **รองชนะเลิศ (1)''' : 2567–68

## อ้างอิง

## แหล่งข้อมูลอื่น

* โปรไฟล์ วี.ลีก ดิวิชัน 1 (ในภาษาเวียดนาม)
* โปรไฟล์ Soccerway

หมวดหมู่:สโมสรฟุตบอลในประเทศเวียดนาม
หมวดหมู่:สโมสรฟุตบอลตำรวจ
หมวดหมู่:ฮานอย
หมวดหมู่:สโมสรฟุตบอลในฮานอย
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรกรุงเทพมหานคร]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 12 เขตเลือกตั้ง มีสมาชิกสภาผู้แทนราษฎรได้ 35 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 8 จะมีสมาชิกสภาผู้แทนราษฎรได้ 2 คน)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยเขตดุสิต, เขตบางซื่อ และเขตราชเทวี

### เขตเลือกตั้งที่ 2
เขตการเลือกตั้งที่ 2 ประกอบด้วยเขตพระนคร, เขตป้อมปราบศัตรูพ่าย, เขตปทุมวัน, เขตบางรัก และเขตสัมพันธวงศ์

### เขตเลือกตั้งที่ 3
เขตการเลือกตั้งที่ 3 ประกอบด้วยเขตพญาไท, เขตจตุจักร และเขตดอนเมือง (เฉพาะแขวงทุ่งสองห้อง)

### เขตเลือกตั้งที่ 4
เขตการเลือกตั้งที่ 4 ประกอบด้วยเขตพระโขนง, เขตลาดกระบัง และเขตประเวศ

### เขตเลือกตั้งที่ 5
เขตการเลือกตั้งที่ 5 ประกอบด้วยเขตห้วยขวาง และเขตคลองเตย

### เขตเลือกตั้งที่ 6
เขตการเลือกตั้งที่ 6 ประกอบด้วยเขตยานนาวา, เขตสาธร และเขตบางคอแหลม

### เขตเลือกตั้งที่ 7
เขตการเลือกตั้งที่ 7 ประกอบด้วยเขตบางกะปิ, เขตบึงกุ่ม และเขตลาดพร้าว

### เขตเลือกตั้งที่ 8
เขตการเลือกตั้งที่ 8 ประกอบด้วยเขตธนบุรี และเขตคลองสาน

### เขตเลือกตั้งที่ 9
เขตการเลือกตั้งที่ 9 ประกอบด้วยเขตบางขุนเทียน, เขตราษฎร์บูรณะ และเขตจอมทอง

### เขตเลือกตั้งที่ 10
เขตการเลือกตั้งที่ 10 ประกอบด้วยเขตบางกอกน้อย, เขตตลิ่งชัน และเขตบางพลัด

### เขตเลือกตั้งที่ 11
เขตการเลือกตั้งที่ 11 ประกอบด้วยเขตภาษีเจริญ, เขตบางกอกใหญ่ และเขตหนองแขม

### เขตเลือกตั้งที่ 12
เขตการเลือกตั้งที่ 12 ประกอบด้วยเขตบางเขน, เขตมีนบุรี, เขตหนองจอก และเขตดอนเมือง (ยกเว้นแขวงทุ่งสองห้อง)

## ดูเพิ่ม
* กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* การเลือกตั้งสมาชิกสภาผู้แทนราษฎรกรุงเทพมหานคร เขต 1 แทนตำแหน่งที่ว่าง พ.ศ. 2536
* กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

กรุงเทพมหานคร
หมวดหมู่:การเลือกตั้งในกรุงเทพมหานคร
ไบโอสโคป

thumb|ไบโอสโคป|200px
**ไบโอสโคป** (Bioscop) เป็นโปรเจคเตอร์ภาพยนตร์ที่พัฒนาในปี ค.ศ. 1895 โดยนักประดิษฐ์และผู้สร้างภาพยนตร์ชาวเยอรมัน แม็กซ์ สกลาดานอฟสกี (Max Skladanowsky) และน้องชายของเขา เอมิล สกลาดานอฟสกี (Emil Skladanowsky) (1866–1945)

## ประวัติศาสตร์

ไบโอสโคปใช้ฟิล์มสองม้วนขนาด 54 มม. ที่ไม่มีรูเจาะด้านข้าง สิ่งนี้ทำให้การควบคุมการลำเลียงฟิล์มผ่านโปรเจคเตอร์ทำได้ไม่ดีนัก และอาจมีส่วนช่วยให้การพัฒนาภาพยตร์ประสบความสำเร็จมากขึ้นของกล้อง ซิเนมาโตกราฟ (Cinématographe) โดยพี่น้องชาวฝรั่งเศส ลูมิแยร์

การแสดงสาธารณะครั้งแรกของภาพยนตร์โดยใช้ไบโอสโคปจัดขึ้นในร้านอาหารเฟลด์ชลอสเชิน ในกรุงเบอร์ลิน-ปันโคว เบอร์ลิเนอร์ ชตราเซอ 27 สามฉากจากการแสดงนั้นกลายเป็นฉากที่เป็นสัญลักษณ์สำหรับภาพยนตร์ยุคแรก: *[[Boxing Kangaroo (film)|Boxing Kangaroo]]*, *The Wrestler* และ *[[Die Serpentintänzerin|The Serpentine Dancer]]* ซึ่งถูกถ่ายทำก่อนหน้านี้ในสวนของร้านอาหารเดียวกัน

ห้องบอลรูมของร้านอาหารเฟลด์ชลอสเชินได้รับการปรับปรุงเป็นโรงภาพยนตร์ถาวรแห่งแรกในเยอรมนีและให้บริการผู้ชมในชื่อ Tivoli จนกระทั่งปิดตัวลงในปี ค.ศ. 1994 และถูกทุบทิ้งเพื่อสร้างเป็นซูเปอร์มาร์เก็ต

พี่น้องสกลาดานอฟสกีใช้ไบโอสโคปในการแสดงภาพยนตร์ให้กับผู้ชมจำนวนมากในโรงละคร Variete "Wintergarten" ในกรุงเบอร์ลิน สิ่งนี้ถือได้ว่าเป็นโปรแกรมภาพยนตร์แรกที่มีการเรียกเก็บเงินค่าชม ในปี ค.ศ. 1896 พวกเขาเดินทางไปยังเนเธอร์แลนด์และสแกนดิเนเวีย เพื่อนำเสนอนวัตกรรมของพวกเขาต่อผู้ชมในระดับนานาชาติ

ในเนเธอร์แลนด์และแถบบอลข่าน คำว่า "bioscop"/"bioscoop" หมายถึงโรงภาพยนตร์ คำว่า "Bioscope" เคยถูกใช้โดย จูลส์ ดูบอสก์ (Jules Duboscq) สำหรับ เครื่องfantascope ซึ่งเป็นอุปกรณ์สเตอริโอถ่ายภาพ (ผลิตราวปี 1852/1853) แต่เครื่องมือนั้นไม่ได้รับความสนใจมากเท่าระบบภาพยนตร์ของสกลาดานอฟสกี

## อ้างอิง

## แหล่งข้อมูลอื่น
* 
* 

หมวดหมู่:โสตทัศน์ที่เปิดตัวในปี พ.ศ. 2438
หมวดหมู่:ภาพยนตร์ที่ออกฉายในปี พ.ศ. 2438
หมวดหมู่:ประเทศเยอรมนีในปี พ.ศ. 2438
หมวดหมู่:เทคโนโลยีภาพยนตร์และวิดีโอ
หมวดหมู่:โปรเจคเตอร์
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดสมุทรปราการ]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน มีจำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ และตำบลท้ายบ้าน)

### เขตเลือกตั้งที่ 2
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี, อำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ) และกิ่งอำเภอบางเสาธง

## ดูเพิ่ม
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

สมุทรปราการ
หมวดหมู่:การเลือกตั้งในจังหวัดสมุทรปราการ
ฟาน วัน ดึ๊ก

**ฟาน วัน ดึ๊ก** (; เกิดเมื่อวันที่ 11 เมษายน พ.ศ. 2539) เป็นนักฟุตบอลอาชีพชาวเวียดนามที่เล่นในตำแหน่งปีกหรือกองหน้าให้กับ ในวี.ลีก ดิวิชัน 1 และทีมชาติเวียดนาม

## สถิติอาชีพ

## เกียรติประวัติ

;ซงลามเหงะอาน
* เวียดนามคัพ: 2017

;กงอานฮานอย
* วี.ลีก ดิวิชัน 1: 2023

;เวียดนาม อายุไม่เกิน 23 ปี
* เอเชียนคัพ รุ่นอายุไม่เกิน 23 ปี: รองชนะเลิศ 2018

;เวียดนาม
* ฟุตบอลชิงแชมป์แห่งชาติอาเซียน: 2018; รองชนะเลิศ: 2022

## อ้างอิง

หมวดหมู่:นักฟุตบอลทีมชาติเวียดนาม
หมวดหมู่:ผู้เล่นในเอเชียนคัพ 2019
หมวดหมู่:ผู้เล่นสโมสรฟุตบอลซงลามเหงะอาน
หมวดหมู่:ผู้เล่นในวี.ลีก 1
หมวดหมู่:ปีกฟุตบอลชาย
หมวดหมู่:บุคคลจากจังหวัดเหงะอาน
เลิศรบ สีตบุตร

พลเอก **เลิศรบ สีตบุตร** (29 เมษายน พ.ศ. 2461 – 12 มิถุนายน พ.ศ. 2548) เป็นนายทหารชาวไทย เคยดำรงตำแหน่งสำคัญ ๆ เช่น ผู้อำนวยการวิทยาลัยป้องกันราชอาณาจักร, สมาชิกสภานิติบัญญัติแห่งชาติ อดีตราชองครักษ์พิเศษ เป็นบิดาของ พลเอก อุดมเดช สีตบุตร อดีตผู้บัญชาการทหารบก

## ประวัติ
### ชีวิตส่วนตัว
พลเอก เลิศรบ สีตบุตร เกิดเมื่อวันที่ 29 เมษายน พ.ศ. 2461 ใน ตำบลถนนรองเมือง อำเภอปทุมวัน จังหวัดพระนคร เป็นบุตรของขุนสวัสดิ์รักษา (ขาว สีตบุตร) และหรีด แคร่น้อย

พลเอก เลิศรบ สีตบุตร สมรสกับ ประณีต วิชิตเนติศาสตร์ เมื่อวันที่ 9 สิงหาคม พ.ศ. 2489 เมื่อบุตรทั้งหมด 6 คือ

# ชัยชาญ สีตบุตร
# พลอากาศเอก ไพศาล สีตบุตร
# อัญชลี สีตบุตร
# นฤรัตน์ ทรัพย์สุนทร
# ศิรินทัพย์ สีตบุตร
# พลเอก อุดมเดช สีตบุตร

### การศึกษา
พลเอก เลิศรบ สีตบุตร เรียนจบมัธยมปีที่ 8 สายวิทยาศาสตร์ ในปี พ.ศ. 2477 จากโรงเรียนปทุมคงคา และโรงเรียนสวนกุหลาบวิทยาลัย และต่อมาศึกษาที่โรงเรียนเทคนิคทหารบก รุ่นที่ 3 จบในปี พ.ศ. 2483 และได้ศึกษาต่อ ดังนี้ 

* พ.ศ. 2483  – โรงเรียนประจำเหล่าปืนใหญ่
* พ.ศ. 2492 – โรงเรียนเสนาธิการทหารบก ชุดที่ 30
* พ.ศ. 2497 – โรงเรียนทหารปืนใหญ่ สหรัฐ
* พ.ศ. 2502 – หลักสูตรภาษาฝรั่งเศส มหาวิทยาลัยปัวตีเย ประเทศฝรั่งเศส
* พ.ศ. 2503 – โรงเรียนเสนาธิการทหารบกฝรั่งเศส
* พ.ศ. 2504 – โรงเรียนสงครามจิตวิทยา รุ่น 6
* พ.ศ. 2510 – วิทยาลัยป้องกันราชอาณาจักร รุ่นที่ 10

## การทำงาน
ออกมารับราชการเป็นทหารปืนใหญ่ ในตำแหน่งผู้บังคับหมวดกองพันทหารปืนใหญ่ที่ 13 สวนตูล จังหวัดสงขลา และยังดำรงตำแหน่งสำคัญ ๆ เช่น 

### ราชการทหาร
* พ.ศ. 2484 : ผู้บังคับหมวดปืนใหญ่ กองพันทหารปืนใหญ่ที่ 16 ด้านบูรพา และด้านอุบลราชธานี ในช่วงสงครามอินโดจีน
* พ.ศ. 2485 – พ.ศ. 2487 : ผู้บังคับกองร้อยปืนสนาม ศูนย์การทหารปืนใหญ่ต่อต้านกองทัพญี่ปุ่น ในสงครามมหาเอเซียบูรพา
* พ.ศ. 2496 : ฝ่ายอำนวยการข่าว กรมผสมที่ 21 ในสงครามเกาหลี
* พ.ศ. 2518 : ผู้อำนวยการวิทยาลัยป้องกันราชอาณาจักร
* พ.ศ. 2520 : หัวหน้านายทหารฝ่ายเสนาธิการ ประจำผู้บัญชาการทหารสูงสุด

### ราชการพิเศษ
* พ.ศ. 2510 : ราชองครักษ์เวร
* พ.ศ. 2515 – พ.ศ. 2516 : สมาชิกสภานิติบัญญัติแห่งชาติ
* พ.ศ. 2516 : สมาชิกสมัชชาแห่งชาติ
* พ.ศ. 2519 : ราชองครักษ์พิเศษ
* พ.ศ. 2520 – พ.ศ. 2522 : สมาชิกสภานิติบัญญัติแห่งชาติ
* พ.ศ. 2524 - กรรมการองค์การรับส่งสินค้าและพัสดุภัณฑ์

## ถึงแก่อนิจกรรม
พลเอก เลิศรบ สีตบุตร ถึงแก่อนิจกรรมเมื่อวันที่ 12 มิถุนายน พ.ศ. 2548 เวลา 01.45 น. ที่โรงพยาบาลภูมิพลอดุลยเดช เนื่องจากโรคมะเร็งต่อมลูกหมาก สิริอายุได้ 

## เครื่องราชอิสริยาภรณ์
พลเอก เลิศรบ สีตบุตร ได้รับพระราชทานเครื่องราชอิสริยาภรณ์ทั้งไทย สากล และต่างประเทศ ดังนี้
### เครื่องราชอิสริยาภรณ์ไทย

* พ.ศ. 2500 – 80px เหรียญงานฉลอง 25 พุทธศตวรรษ
### ต่างประเทศ
*  :
** พ.ศ. 2497 – 80px เครื่องอิสริยาภรณ์กิตติคุณฝ่ายทหาร ชั้นที่ 3 ประดับดาวทอง
*  :
** พ.ศ. 2497 – 80px เหรียญบรอนซ์สตาร์
*  :
** พ.ศ. 2515 – 80px เครื่องราชอิสริยาภรณ์ปังกวน เนการา ชั้นที่ 3

### สหประชาชาติ
*  :
** พ.ศ. 2497 – 80px เหรียญสหประชาชาติเกาหลี
## อ้างอิง


หมวดหมู่:บุคคลที่เกิดในปี พ.ศ. 2461
หมวดหมู่:บุคคลที่เสียชีวิตในปี พ.ศ. 2548
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนปทุมคงคา
หมวดหมู่:ทหารบกชาวไทย
หวู วัน ทัญ

**หวู วัน ทัญ** (; เกิดเมื่อวันที่ 14 เมษายน พ.ศ. 2539) เป็นนักฟุตบอลอาชีพชาวเวียดนามที่เล่นในตำแหน่งแบ็กขวาให้แก่คองอันฮานอยในวี.ลีก ดิวิชัน 1 และทีมชาติเวียดนาม

## อาชีพในสโมสร
ในปี 2558 หวู วัน ทัญ ได้รับการเลื่อนตำแหน่งให้เป็นทีมชุดแรกของสโมสรฟุตบอลฮหว่างอัญซาลายและได้เป็นตัวจริงในสโมสรอย่างรวดเร็ว ใน วี.ลีก ดิวิชัน 1 ปี 2559 วัน ทัญ ได้รับรางวัลผู้เล่นดาวรุ่งแห่งปี เขาได้รับการเสนอชื่อเข้าชิงทีม วี.ลีก ดิวิชัน 1 แห่งฤดูกาลสำหรับฤดูกาล 2560 และ 2561

ในเดือนมกราคม 2566 วัน ทัญ เซ็นสัญญากับสโมสรฟุตบอลตำรวจฮานอยซึ่งเป็นทีมที่เพิ่งเลื่อนชั้นขึ้นมาจากลีก วี.ลีก ดิวิชัน 1 เมื่อสิ้นสุดฤดูกาล สโมสรได้คว้าแชมป์วี.ลีก ดิวิชัน 1 โดยวัน ทัญ เป็นผู้เล่นคนสำคัญที่ช่วยให้สโมสรประสบความสำเร็จในฤดูกาลนี้ เขาจึงได้รับการเสนอชื่อเข้าชิงทีมแห่งฤดูกาลของลีกเป็นครั้งที่สามในอาชีพของเขา

## อาชีพนักเตะทีมชาติ
หวู วัน ทัญ เล่นฟุตบอลเยาวชนทีมชาติเวียดนามในรุ่นอายุต่ำกว่า 19 ปี 22 ปี และ 23 ปี เขาเป็นส่วนหนึ่งของทีมที่สามารถเข้าถึงรอบชิงชนะเลิศของการแข่งขันชิงแชมป์เอเชีย รุ่นอายุต่ำกว่า 23 ปี 2018 ได้สำเร็จ หลังจากเอาชนะกาตาร์ในรอบรองชนะเลิศ อย่างไรก็ตาม พวกเขาจบการแข่งขันด้วยการเป็นรองชนะเลิศให้กับอุซเบกิสถาน

เมื่อวันที่ 24 มีนาคม 2559 วัน ทัญ ลงเล่นให้กับทีมชาติชุดใหญ่เป็นครั้งแรกในเกมพบกับจีนไทเป เขายิงประตูแรกในทีมชาติได้เมื่อวันที่ 6 ตุลาคม 2559 ในเกมที่เอาชนะเกาหลีเหนือไปได้ด้วยคะแนน 5–2

## เกียรติประวัติ

### ตำรวจฮานอย
* วี.ลีก ดิวิชัน 1: 2023

### เวียดนาม อายุไม่เกิน 23 ปี

* เอเชียนคัพ รุ่นอายุไม่เกิน 23 ปี: อันดับที่ 2 2018

### เวียดนาม

* ฟุตบอลชิงแชมป์แห่งชาติอาเซียน: 2024

### รายบุคคล

* นักเตะดาวรุ่งเวียดนามแห่งปี: 2559
* ทีมแห่งฤดูกาลของวี.ลีก ดิวิชัน 1: 2017, 2018, 2023

## อ้างอิง
หมวดหมู่:ผู้เล่นในเอเชียนคัพ 2023
หมวดหมู่:นักฟุตบอลทีมชาติเวียดนาม
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:ผู้เล่นในวี.ลีก 1
หมวดหมู่:ฟุลแบ็กฟุตบอลชาย
หมวดหมู่:ปีกฟุตบอลชาย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:บุคคลจากจังหวัดหายเซือง
หมวดหมู่:Articles using Template:Medal with Runner-up
ฟุตบอลทีมชาติเวียดนามรุ่นอายุไม่เกิน 23 ปี

**ฟุตบอลทีมชาติเวียดนามรุ่นอายุไม่เกิน 23 ปี** () หรือ **ฟุตบอลทีมชาติเวียดนามชุดโอลิมปิก** เป็นฟุตบอลทีมชาติเวียดนามในรุ่นอายุไม่เกิน 23 ปี และ 22 ปี สำหรับการแข่งขันโอลิมปิก, เอเชียนเกมส์ และซีเกมส์ รวมไปถึงการแข่งขันฟุตบอลเอเชียเยาวชนอายุไม่เกิน 23 ปี ซึ่งอยู่ภายใต้การควบคุมของสหพันธ์ฟุตบอลเวียดนาม

จนถึงขณะนี้ ทีมชาติเวียดนามรุ่นอายุไม่เกิน 23 ปี เป็นทีมเอเชียตะวันออกเฉียงใต้เดียวที่คว้าเหรียญเงินในการแข่งขันเอเชียนคัพ รุ่นอายุไม่เกิน 23 ปี

## การแข่งขัน

### กีฬาโอลิมปิก

### เอเชียนคัพ รุ่นอายุไม่เกิน 23 ปี

### เอเชียนเกมส์

### ซีเกมส์



### ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี



## ผลการแข่งขัน
  

### พ.ศ. 2568

### พ.ศ. 2569

## ผู้เล่น

### ผู้เล่นชุดปัจจุบัน
*จำนวนนัดที่ลงเล่นให้ทีมและจำนวนประตูที่ยิงได้นับถึงวันที่ 18 ธันวาคม พ.ศ. 2568 หลังแข่งขันกับ *

## เกียรติประวัติ

### ทวีป

* เอเชียนคัพ รุ่นอายุไม่เกิน 23 ปี: รองชนะเลิศ (1): 2018; อันดับที่ 3 (1): 2026

* เอเชียนเกมส์: อันดับที่ 4 (1): 2018

### ระดับภูมิภาค

* ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี: ผู้ชนะ (3): 2022, 2023, 2025; อันดับที่สาม (1): 2019

* ซีเกมส์: เหรียญทอง (3): 2019, 2021, 2025; เหรียญเงิน (3): 2003, 2005, 2009; เหรียญทองแดง (2): 2015, 2023

### การแข่งขันกระชับมิตร

#### วีเอฟเอฟคัพ

* ชนะเลิศ (3): 2005, 2009, 2018

#### เมอร์เดก้าคัพ

* ชนะเลิศ (1): 2008

## อ้างอิง

หมวดหมู่:ฟุตบอลทีมชาติเวียดนาม
นาดียา เมอลาตี

**นาดียา เมอลาตี** (; เกิดวันที่ 3 ธันวาคม ค.ศ. 1986) เป็นนักแบดมินตันชาวอินโดนีเซียที่เชี่ยวชาญประเภทคู่ เธอได้รับตำแหน่งรองชนะเลิศร่วมกับฟีตา มาริซซา ในอินโดนีเซียโอเพน 2011 หลังแพ้หวัง เสียวหลี่ กับยฺหวี หยาง

## อ้างอิง

## แหล่งข้อมูลอื่น
* 

หมวดหมู่:นักแบดมินตันจากจาการ์ตา
หมวดหมู่:นักแบดมินตันหญิงชาวอินโดนีเซีย
หมวดหมู่:ผู้เข้าแข่งขันในซีเกมส์ 2011
หมวดหมู่:ผู้ได้รับเหรียญเงินซีเกมส์จากอินโดนีเซีย
หมวดหมู่:ผู้ได้รับเหรียญซีเกมส์ในแบดมินตัน
หมวดหมู่:ผู้ได้รับเหรียญทองแดงกีฬามหาวิทยาลัยโลกจากอินโดนีเซีย
หมวดหมู่:ผู้ได้รับเหรียญกีฬามหาวิทยาลัยโลกในแบดมินตัน
หมวดหมู่:ผู้ได้รับเหรียญในกีฬามหาวิทยาลัยโลก 2007
อุบัติการณ์ซากูราดามง (ค.ศ. 1860)

**อุบัติการณ์การณ์ซากูราดามง** () เป็นเหตุการณ์สังหารอิอิ นาโอซูเกะ ไทโร (ผู้บัญชาการสูงสุด) แห่งรัฐบาลโชกุนโทกูงาวะ เมื่อวันที่ 24 มีนาคม ค.ศ. 1860 โดยกลุ่มซามูไรโรนิงจากแคว้นศักดินามิโตะและแคว้นศักดินาซัตสึมะ ภายนอกประตูซากูราดะของปราสาทเอโดะ

## บริบท

[thumb|ภาพวาดของ[อิอิ นาโอซูเกะ]]
อิอิ นาโอซูเกะ เป็นบุคคลสำคัญในยุคบากูมัตสึ และเป็นผู้สนับสนุนการเปิดประเทศญี่ปุ่น หลังจากปิดประเทศมานานกว่า 200 ปี แต่เขาก็ถูกวิพากษ์วิจารณ์อย่างกว้างขวางจากการลงนามในสนธิสัญญาไมตรีและพาณิชย์ (สหรัฐ–ญี่ปุ่น) ปี 1858 กับสหรัฐอเมริกา (ซึ่งเจรจาโดยทาวน์เซนด์ แฮร์ริส กงสุลสหรัฐฯ ประจำญี่ปุ่น) และต่อมาไม่นานก็มีการลงนามในสนธิสัญญาที่คล้ายคลึงกันกับประเทศตะวันตกอื่น ๆ สนธิสัญญาแฮร์ริสลงนามโดยรัฐบาลโชกุนโทกูงาวะ ซึ่งขัดต่อพระราชดำริของจักรพรรดิโคเมที่ทรงห้ามไม่ให้ลงนามในสนธิสัญญาดังกล่าว ทำให้รัฐบาลโชกุนถูกมองว่าทรยศต่อองค์จักรพรรดิ และนัยยะหมายถึงการทรยศต่อประเทศชาติ ตั้งแต่ปี ค.ศ. 1859 ท่าเรือสำคัญ 3 แห่งของญี่ปุ่นได้แก่นางาซากิ ฮาโกดาเตะ และโยโกฮามะ ถูกเปิดให้นักค้าต่างชาติเข้ามาค้าขาย ตามข้อตกลงในสนธิสัญญา

นอกจากนี้ อิอิยังถูกวิจารณ์ว่ามีส่วนเสริมอำนาจให้กับรัฐบาลในการกดขี่ไดเมียวในภูมิภาคผ่านการกวาดล้างปีอันเซ เขาสร้างศัตรูจำนวนมากจากความขัดแย้งเรื่องการสืบทอดตำแหน่งตำแหน่งโชกุนต่อจากโทกูงาวะ อิเอซาดะ และการบังคับให้คู่แข่งของเขาเกษียณอายุก่อนกำหนด โดยเฉพาะอย่างยิ่งบรรดาซามูไรจากแคว้นมิโตะ ฮิเซน โอวาริ โทซะ ซัตสึมะ และอูวาจิมะ

นโยบายเหล่านี้ทำให้เกิดความไม่พอใจอย่างมากต่อรัฐบาลโชกุน โดยเฉพาะกลุ่มผู้สนับสนุนสำนักมิโตะ

## การลอบสังหาร
thumb|ประตูซากูราดะในปี 2007
เหตุการณ์ลอบสังหารเกิดขึ้นเมื่อวันที่ 24 มีนาคม ค.ศ. 1860 ตรงกับวันเทศกาลฮินะมัตสึริ ซึ่งเป็นวันที่เหล่าไดเมียวที่ประจำการที่เอโดะ (โตเกียวในปัจจุบัน) ต่างมีกำหนดเข้าประชุมในปราสาทเอโดะ มือสังหารบุกโจมตีขบวนของอิอิ บริเวณนอกปราสาท ใกล้ประตูซากูราดะ ขณะที่อิอิกำลังเดินทางเข้าสู่บริเวณดังกล่าว อิอิได้รับคำเตือนเรื่องความปลอดภัยของเขา และหลายคนสนับสนุนให้เขาลาออกจากตำแหน่ง แต่เขาปฏิเสธ โดยตอบว่า "ความปลอดภัยของข้าพเจ้าไม่มีประโยชน์เลย เมื่อข้าพเจ้าเห็นอันตรายที่คุกคามอนาคตของประเทศ"

## อ้างอิง
### การอ้างอิง

### แหล่งข้อมูล
* 
* 

หมวดหมู่:บากูมัตสึ
หมวดหมู่:ปราสาทเอะโดะ
หมวดหมู่:การลอบสังหาร
หมวดหมู่:การลอบสังหารในประเทศญี่ปุ่น
หมวดหมู่:เหตุการณ์ในปี พ.ศ. 2403
โยสต์ สเคาเต็น

**โยสต์ สเคาเต็น** (, 1600–1644) เป็นบุคคลสำคัญของบริษัทอินเดียตะวันออกของเนเธอร์แลนด์ มีชื่อเสียงโด่งดังในฐานะผู้บริหาร เจ้าหน้าที่การทูต ข้าราชสำนัก และนักเจรจาที่ฉลาดเฉลียว สำหรับการบริหารอาณานิคมและการค้าของชาวดัตช์ในหมู่เกาะในเอเชียตะวันออกเฉียงใต้ ซึ่งปัจจุบันคือประเทศอินโดนีเซีย สเคาเต็นถูกกล่าวหาว่ามีสัมพันธ์แบบรักร่วมเพศกับบุรุษหลายคนในเดือนกรกฎาคม ค.ศ. 1644 เขาถูกประหารชีวิตด้วยการเผาทั้งเป็นในเนเธอร์แลนด์ เนื่องจากถูกตัดสินว่ามีความผิดฐานล่วงละเมิดทางเพศ

## บริษัทอินเดียตะวันออกของเนเธอร์แลนด์
ตลอดระยะเวลา 20 ปี สเคาเต็นได้สร้างชื่อเสียงโด่งดังในด้านการค้าและการทูตในอาณานิคม ในปี ค.ศ. 1624 เขาได้เข้ามามีส่วนร่วมในการผลิตและการค้าภายในโรงงานของบริษัทอินเดียตะวันออกของเนเธอร์แลนด์ในกรุงศรีอยุธยา ซึ่งเป็นศูนย์กลางการค้าที่สำคัญในสมัยนั้น และไม่นานหลังจากนั้น ในปี ค.ศ. 1625 เขาได้รับแต่งตั้งให้เป็นเลขาส่วนตัวของวิลเลม ยานเซน ในการเดินทางไปสำรวจเส้นทางการค้าและสอดแนมที่ประเทศญี่ปุ่น

ในปี ค.ศ. 1633 สเคาเต็นได้เดินทางกลับมายัง กรุงศรีอยุธยา ในฐานะหัวหน้าสถานีการค้าของบริษัทอินเดียตะวันออกของเนเธอร์แลนด์ และประสบความสำเร็จในการเจรจาขอขยายกิจการค้าขายของชาวดัตช์ในกรุงศรีอยุธยา โดยแลกกับการให้ความช่วยเหลือทางการทูตแก่สมเด็จพระเจ้าปราสาททองพระมหากษัตริย์แห่งกรุงศรีอยุธยาในขณะนั้น ในปี ค.ศ. 1635 สเคาเต็นได้บันทึกกิจกรรมของเขาในญี่ปุ่นและสยาม (อยุธยา) ซึ่งถือเป็นหนึ่งในบันทึกที่น่าเชื่อถือที่สุดเล่มหนึ่งเกี่ยวกับภูมิภาคนี้ในยุคนั้น ได้รับความสนใจและถูกตีพิมพ์ในหลายภาษาในช่วงปลายศตวรรษที่ 17

## อ้างอิง

หมวดหมู่:บุคคลที่เสียชีวิตในปี พ.ศ. 2187
เหงียน ฮหว่าง ดึ๊ก

**เหงียน ฮหว่าง ดึ๊ก** (; เกิดเมื่อวันที่ 11 มกราคม พ.ศ. 2541) เป็นนักฟุตบอลอาชีพชาวเวียดนามที่เล่นในตำแหน่งกองกลางตัวรุกให้แก่สโมสรฟุตบอลวิเอตเตลในวี.ลีก ดิวิชัน 1 และทีมชาติเวียดนาม

## อาชีพสโมสร
ในปี 2561 ฮหว่าง ดึ๊ก ลงเล่นเป็นตัวจริงใน 17 เกม จาก 18 เกมในตำแหน่งต่าง ๆ ยิงได้ 9 ประตูและจ่ายบอลให้เพื่อนทำประตูได้ 3 ครั้ง ช่วยให้วิเอตเตลคว้าแชมป์วี.ลีก ดิวิชัน 2 ปี 2018 และเลื่อนชั้นสู่วี.ลีก ดิวิชัน 1 ในปี 2019 นอกจากนี้ เขายังได้รับเลือกให้เป็นผู้เล่นยอดเยี่ยมประจำฤดูกาลอีกด้วย

ในปี 2563 ฮหว่าง ดึ๊ก เป็นส่วนหนึ่งของทีมวิเอตเตลที่คว้าแชมป์วี.ลีก ดิวิชัน 1 ปี 2020 โดยเป็นตัวจริงคนสำคัญ ต่อมา เขาและวิเอตเตลไม่สามารถคว้าแชมป์เนชันแนลซูเปอร์คัพปี 2020 ได้ หลังจากแพ้สโมสรฮานอยด้วยผลคะแนน 0-1 ในเอเอฟซีแชมเปียนส์ลีก 2021 เขาลงเล่นครบทั้ง 6 เกม และยิงได้ 1 ประตู ทำให้วิเอตเตลไม่สามารถผ่านเข้าสู่รอบต่อไปได้

ในฤดูกาล 2566 ของวี.ลีก ดิวิชัน 1 ฮหว่าง ดึ๊ก ซึ่งเป็นผู้เล่นหลักของวิเอตเตล ยิงได้ 5 ประตูและจ่ายบอลได้ 5 ครั้ง ช่วยให้วิเอตเตลจบอันดับที่ 3 ของลีก ด้วยเหตุนี้เขาจึงได้รับการเสนอชื่อให้เป็นผู้เล่นยอดเยี่ยมประจำฤดูกาลของลีก

## อาชีพระดับนานาชาติ
[thumb|216x216px|เหงียน ฮหว่าง ดึ๊กใน[ฟุตบอลชิงแชมป์แห่งชาติอาเซียน 2024 นัดชิงชนะเลิศ]]
ในปี 2560 ฮหว่าง ดึ๊ก มีชื่อติดทีมชาติเวียดนามรุ่นอายุไม่เกิน 20 ปี เพื่อเข้าร่วมการแข่งขันฟุตบอลโลกรุ่นอายุไม่เกิน 20 ปี 2017 เขาพลาดโอกาสทำประตูในเกมเปิดสนามกับนิวซีแลนด์ซึ่งจบลงด้วยการเสมอกันแบบไร้สกอร์ ต่อมาเวียดนามแพ้ในนัดที่เหลือและตกรอบแบ่งกลุ่ม

เมื่อวันที่ 14 กันยายน 2562 เขาลงเล่นให้กับทีมชาติเวียดนามเป็นครั้งแรกในฟุตบอลโลก 2022 รอบคัดเลือกกับสหรัฐอาหรับเอมิเรตส์ โดยลงมาเป็นตัวสำรองในนาทีที่ 81 ต่อมาเมื่อเวียดนามผ่านเข้ารอบสามของรอบคัดเลือก เขาก็พิสูจน์ตัวเองในฐานะตัวจริงคนสำคัญของทีมด้วยความสามารถที่น่าประทับใจทั้งในการป้องกันและการรุก

เมื่อวันที่ 12 ธันวาคม 2564 ฮหว่าง ดึ๊ก ทำประตูแรกให้กับเวียดนามในการเอาชนะมาเลเซีย 3-0 ซึ่งเป็นส่วนหนึ่งของการแข่งขันฟุตบอลชิงแชมป์แห่งชาติอาเซียน 2020

ในปี 2565 ฮหว่าง ดึ๊ก ได้รับรางวัลลูกบอลทองคำของเวียดนามเป็นครั้งแรก

ในปี 2567 เขาได้รับเลือกให้ติดทีมชาติเวียดนาม 26 คนสำหรับการแข่งขันเอเชียนคัพ 2023 แต่ต่อมาก็ถูกถอดออกจากทีมเพื่อฟื้นตัวจากอาการบาดเจ็บที่ข้อเท้า

## เกียรติประวัติ

### เวียตเทล

* วี.ลีก ดิวิชัน 1: 2020
* วี.ลีก ดิวิชัน 2: 2018

### เวียดนาม

* วีเอฟเอฟ คัพ: 2022
* ฟุตบอลชิงแชมป์แห่งชาติอาเซียน: 2024, รองชนะเลิศ: 2022

### เวียดนาม อายุไม่เกิน 23 ปี/โอลิมปิก

* กีฬาซีเกมส์: 2019, 2021

### ประเภทบุคคล

* วี.ลีก ดิวิชัน 2 ผู้เล่นยอดเยี่ยมประจำฤดูกาล: 2018
* เวียดนามโกลเดินบอล: 2021, 2023
* เวียดนามบรอนซ์บอล: 2022
* เอเอฟเอฟ แชมเปี้ยนชิพ XI ยอดเยี่ยม: 2022
* วี.ลีก ดิวิชัน 1 ผู้เล่นยอดเยี่ยมประจำฤดูกาล: 2023
* วี.ลีก ดิวิชัน 1 ทีมยอดเยี่ยมประจำฤดูกาล: 2023

## การอ้างอิง
หมวดหมู่:นักฟุตบอลทีมชาติเวียดนาม
หมวดหมู่:ผู้เล่นในวี.ลีก 1
หมวดหมู่:ผู้เล่นสโมสรฟุตบอลวิเอตเตล
หมวดหมู่:กองกลางฟุตบอลชาย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2541
หมวดหมู่:CS1 แหล่งที่มาภาษาเวียดนาม (vi)
หมวดหมู่:Articles using Template:Medal with Runner-up
ณัฐกิตติ์ บุตรสิงห์

**ณัฐกิตติ์ บุตรสิงห์**  (2 พฤษภาคม พ.ศ. 2546 – ) เป็นนักฟุตบอลชาวไทย ซึ่งปัจจุบันทำหน้าที่ในตำแหน่งกองหน้าหรือปีก

## อาชีพสโมสร

### ชีวิตช่วงต้น
ณัฐกิตติ์เริ่มเล่นฟุตบอลตั้งแต่ชั้นอนุบาล ก่อนจะย้ายมาที่จังหวัดสมุทรปราการเมื่อยังเป็นเด็ก เขาได้เซ็นสัญญากับสโมสรฟุตบอลจังหวัดสมุทรปราการ ก่อนที่จะได้รับการเสนอสัญญากับสโมสรฟุตบอลบีจี ปทุม ยูไนเต็ด เมื่ออายุได้ 14 ปี เขาใช้เวลาอยู่ที่ศูนย์ฝึกยามาโอกะ ฮานาซากะ อะคาเดมี่ ของสโมสรฟุตบอลบีจี ปทุม ยูไนเต็ด ซึ่งเขาถูกแมวมองของทีมชาติไทยชุดเยาวชนจับตามอง

### สโมสรฟุตบอลอุทัยธานี กับประสบการณ์ต่างแดน
เมื่อสิ้นสุดฤดูกาล 2563–64 ณัฐกิตติ์ได้เซ็นสัญญากับสโมสรฟุตบอลอุทัยธานี ส่วนในเดือนมิถุนายน พ.ศ. 2564 เขาเดินทางไปประเทศเยอรมนีเพื่อเข้าร่วมโครงการไบเอิร์นเวิลด์สควอดในฐานะผู้เล่น และได้ใช้เวลาเล่นเกมกระชับมิตรให้แก่พวกเขาในประเทศเม็กซิโก ซึ่งเขายิงได้สามประตูจากสามเกม

ครั้นเดือนสิงหาคม พ.ศ. 2564 เขาได้เซ็นสัญญาฉบับใหม่กับสโมสรฟุตบอลอุทัยธานี ก่อนที่จะทดสอบฝีเท้ากับสโมสรฟุตบอลเฆตาเฟ ซึ่งเป็นสโมสรในลาลิกาของประเทศสเปน

กระทั่งในเดือนธันวาคม พ.ศ. 2564 ณัฐกิตติ์ได้ร่วมทีมอาเด อูนิออนอาดาร์เบในประเทศสเปน โดยเริ่มต้นจัดให้อยู่ในทีมรุ่นอายุไม่เกิน 19 ปี และแม้จะย้ายทีม แต่ณัฐกิตติ์ยังคงลงเล่นให้แก่ไบเอิร์นมิวนิกในเกมกระชับมิตรระดับเยาวชน โดยได้รับการเรียกตัวไปแข่งในประเทศบราซิลเมื่อเดือนเมษายน พ.ศ. 2565

## อาชีพระดับนานาชาติ
นอกจากนี้ ณัฐกิตติ์เคยเป็นตัวแทนของประเทศไทยในการแข่งระดับเยาวชนนานาชาติมาแล้วหลายครั้ง

## อ้างอิง

## แหล่งข้อมูลอื่น
* FC Bayern World Squad profile
* 

หมวดหมู่:นักกีฬาจากจังหวัดอุทัยธานี
หมวดหมู่:นักฟุตบอลชายชาวไทย
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดอ่างทอง]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด

## ดูเพิ่ม
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

อ่างทอง
หมวดหมู่:การเลือกตั้งในจังหวัดอ่างทอง